
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθμ. 28ης (τακτικής) συνεδρίασης του Δημοτικού Συμβουλίου του Δήμου Πύργου.
Αριθμός απόφασης: 375/2011

ΘΕΜΑ: Λήψη απόφασης για τη μη ανάκληση της άδειας ίδρυσης και λειτουργίας καταστήματος υγειονομικού ενδιαφέροντος του κ. Τόγια Γεωργίου του Χαριλάου
    
Στον Πύργο και στο Δημοτικό Κατάστημα σήμερα την 29η του μηνός Αυγούστου του έτους 2011, ημέρα Δευτέρα και ώρα 19:00μ.μ., το Δημοτικό Συμβούλιο Πύργου συνήλθε σε τακτική συνεδρίαση, κατόπιν της με αριθμό πρωτ. 39587/25-08-2011 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν.3852/10 (ΦΕΚ Α΄87/7-6-2010).
      
Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 27 και ονομαστικά οι κ.κ.:

ΠΑΡΟΝΤΕΣ: 
1.Καννής Ευστάθιος – Πρόεδρος, 2.Σκαρτσιάρης Παναγιώτης – Αντιπρόεδρος, 3.Τζουανόπουλος Δημήτριος – Γραμματέας, 4.Καράμπελας Αντώνιος, 5.Παναγόπουλος Ιωάννης, 6.Παναγόπουλος Βασίλειος, 7.Αργυρόπουλος Ιωάννης του Γεωργίου, 8.Αριστειδόπουλος Χαράλαμπος, 9.Βαρελάς Ιωάννης, 10.Θεοδωρέλος – Χαρίτος Γεώργιος, 11.Δημουλιάς Λεωνίδας, 12.Κωνσταντόπουλος Σπυρίδων, 13.Τζίνη Διονυσία, 14.Μπίρμπας Κων/νος, 15.Ανδρικόπουλος Ανδρέας, 16.Ανδρικόπουλος Φώτιος, 17.Αντωνέλος Δημήτριος, 18.Λιατσής Γαβριήλ – Επικεφαλής της Μείζονος Μειοψηφίας, 19.Ανδριόλας Γεώργιος, 20.Γιαννακούλιας Θεόδωρος, 21.Σεϊντής Βασίλειος, 22.Λιατσής Δημήτριος, 23.Γεράνιος Κων/νος, 24.Αγγελακοπούλου Ανδριάνα, 25.Γιάνναρος Χρήστος – Επικεφαλής της παράταξης «Λαϊκή Συσπείρωση», 26.Καραμπέτσος Αθανάσιος, 27.Σεφερλής  Ιωάννης – Επικεφαλής  της παράταξης «Ανταρσία στο Δήμο Πύργου»

ΑΠΟΝΤΕΣ: 
1.Κοτσιλίμπας Γεώργιος, 2.Ζέκιος Λεωνίδας, 3.Φραγκαντώνης Παναγιώτης, 4.Αργυρόπουλος Ιωάννης του Παναγιώτη, 5.Δημόπουλος Φώτιος, 6.Κουρμπανάς Γεώργιος, οι οποίοι δεν προσήλθαν, αν και η πρόσκληση τους επιδόθηκε νομίμως.

Επίσης για το συγκεκριμένο θέμα προσκλήθηκε, με την  αριθ. πρωτ. 39587/25-08-2011 έγγραφη πρόσκληση, Λεβεντοχωρίου κ. Ανδρέας Τζαβάρας, ο οποίος και προσήλθε.

Η Παναγιώτα Λιβέρη, υπάλληλος του Δήμου Πύργου, τήρησε τα πρακτικά της συνεδρίασης.

---------


Ακολούθως ο Πρόεδρος έθεσε στο Σώμα το 23 (8)  θέμα της ημερήσιας διάταξης με τίτλο: [Λήψη απόφασης για την ανάκληση ή μη της άδειας ίδρυσης και λειτουργίας καταστήματος υγειονομικού ενδιαφέροντος του κ. Τόγια Γεωργίου του Χαριλάου] και ανέφερε:
 «Σύμφωνα με τις διατάξεις του άρθρου 80 § 6 του ΚΔΚ (Ν.3463/2006) η Δημαρχιακή Επιτροπή είναι το αρμόδιο όργανο για την ανάκληση ή την οριστική αφαίρεση της άδειας ίδρυσης και λειτουργίας καταστημάτων υγειονομικού ενδιαφέροντος. Λόγω της σοβαρότητας του συγκεκριμένου θέματος η Δημαρχιακή Επιτροπή, με την 433/2009 απόφασή της, το παρέπεμψε στο Δημοτικό Συμβούλιο.


Σας υποβάλλω:
1ον Το υπ’ αριθ. 1920/12431/15-α/9-7-2009 έγγραφο του Τμήματος Τροχαίας το οποίο αναφέρει: «…διαπιστώθηκε ο ανωτέρω  να λειτουργεί αυτό έχοντας αφαιρέσει όλα τα τραπεζοκαθίσματα και εκτός να έχει εκατόν σαράντα (140) τραπεζοκαθίσματα, ενώ απ’ την υπ’ αριθ. 10032/02 άδεια λειτουργίας του προβλέπονται εντός της αίθουσας 100 και εκτός αυτής 100 τραπεζοκαθίσματα».

2ον  Το υπ’ αριθ. 6584/30-7-2001 έγγραφο της Δ/νσης Υγείας και Πρόνοιας Ν.Α Ηλείας, σύμφωνα με το οποίο: «…..κάθε παραβίαση της δυναμικότητας από τους νομείς των καταστημάτων, είτε αυτή συνίσταται στην αύξηση του αριθμού των καθισμάτων, είτε στην αφαίρεση μέρους ή όλων των καθισμάτων, είτε στην αφαίρεση μέρους ή όλων των καθισμάτων, με προφανή σκοπό την εξυπηρέτηση περισσότερων πελατών, αποτελεί ουσιώδη τροποποίηση των υγειονομικών όρων λειτουργίας των, η οποία έχει σαν συνέπεια την επιδείνωση των συνθηκών λειτουργίας αυτών και όχι την βελτίωση αυτών». 
3ον Το αριθ. 26132/19-8-2009 έγγραφο του  Γραφείου Διοικητικών Κυρώσεων του Δήμου που εισηγείται την ανάκληση της αδείας ίδρυσης και λειτουργίας του καταστήματος.
4ον Το αριθ. 3197/10 έγγραφο του Γραφείου Διοικητικών Κυρώσεων με το οποίο διαβιβάζεται το αριθ. 7563/09/21-1-2010 έγγραφο της Δ/νσης Υγείας και Πρόνοιας της Ν.Α Ηλείας, σύμφωνα με το οποίο: «……μετά την διενέργεια αυτοψίας το εν λόγω κατάστημα διαπιστώθηκε να λειτουργεί σύμφωνα με τους υγειονομικούς όρους της χορηγηθείσας άδειας».

Καλείται το σώμα ν’ αποφασίσει επί της ανάκλησης ή μη της αδείας που έχει χορηγηθεί στον κ. Τόγια Γεώργιο του Χαριλάου, για τη λειτουργία καταστήματος  «Καφενείου – Εστιατορίου - Ψητοπωλείου» ευρισκομένου στο Τ.Δ Λεβεντοχωρίου».
Το Δημοτικό Συμβούλιο Πύργου λαμβάνοντας υπόψη:
1. Τις διατάξεις του άρθρου 65 § 1 του Ν.3852/2010 «ΝΕΑ ΑΡΧΙΤΕΚΤΟΝΙΚΗ ΤΗΣ ΑΥΤΟΔΙΟΙΚΗΣΗΣ ΚΑΙ ΤΗΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ – ΠΡΟΓΡΑΜΜΑ ΚΑΛΛΙΚΡΑΤΗΣ» 
2. Τις διατάξεις του άρθρου 80 § 6 του Ν.3463/2006 «ΚΥΡΩΣΗ ΚΩΔΙΚΑ ΔΗΜΩΝ & ΚΟΙΝΟΤΗΤΩΝ», σε συνδυασμό με τη υπ’ αριθ. 433/09 απόφαση της Δημαρχιακής Επιτροπής 
3. Το στοιχεία του φακέλου του καταστήματος, μετά από διαλογική συζήτηση 

α π ο φ α σ ί ζ ε ι

Ομόφωνα, τη μη ανάκληση της αριθμ. 10032/31 – 07 - 02  άδειας ίδρυσης και λειτουργίας καταστήματος υγειονομικού ενδιαφέροντος «Καφενείο – Εστιατόριο – Ψητοπωλείο», ευρισκόμενου στο Τ.Δ Λεβεντοχωρίου, ιδιοκτησίας του κ. Τόγια Γεωργίου του Χαριλάου, καθόσον το κατάστημα, μετά από αυτοψία που διενήργησε  η Δ/νση Υγείας και Πρόνοιας της Ν.Α Ηλείας, διαπιστώθηκε να λειτουργεί σύμφωνα με τους υγειονομικούς όρους της χορηγηθείσας άδειας.


Οι Δημοτικοί Σύμβουλοι κ.κ. Κ.Μπίρμπας, Α. Ανδρικόπουλος, Γ.Λιατσής – Επικεφαλής Μείζονος Μειοψηφίας – Γ.Ανδριόλας, Θ.Γιαννακούλιας, Β.Σεϊντής, Δ.Λιατσής, Κ.Γεράνιος, Α.Αγγελακοπούλου, Π.Σκαρτσιάρης, Ι.Σεφερλής – επικεφαλής της παράταξης «Ανταρσία στο Δήμο Πύργου» και ο Πρόεδρος της Τ.Κ Λεβεντοχωρίου – είχαν αποχωρήσει από τη συνεδρίαση. 

Η παρούσα απόφαση έλαβε αύξοντα αριθμό 375/2011.
Για το σκοπό αυτό συντάχθηκε το παρόν πρακτικό και υπογράφεται ως ακολούθως:

Ο ΠΡΟΕΔΡΟΣ

               ΤΑ ΜΕΛΗ

  Ο ΓΡΑΜΜΑΤΕΑΣ
 Ε. ΚΑΝΝΗΣ                                                                   Δ. ΤΖΟΥΑΝΟΠΟΥΛΟΣ
Ακριβές Απόσπασμα

Εκ των πρακτικών του Δ.Σ.

Πύργος, 24-11-2011
Ο ΔΗΜΑΡΧΟΣ

Μ.Ε.Δ. 

